Gnaeus Octavius (consul 165 a.C.n.)

Gnaeus Octavius (natus anno ignoto; mortuus Laodiceae in Syria anno 162 a.C.n.) fuit vir publicus Romanus, qui anno 165 a.C.n. consulatum cum Tito Manlio Torquato gessit. 

 De gente 
Octavius fuit pater Gnaei Octavii consulis anno 128 a.C.n. et avus Gnaei Octavii consul anno 87 a.C.n.

 De primo cursu honorum 
Octavius homo novus anno 172 a.C.n. aedilis curulis fuit atque anno 170 legatus in Graeciam missus est. Ab anno 169, Xvir sacris faciundis fuit. Anno 168, praetor classem in bello Macedonico duxit et Persem regem in insula Samothracia captivum fecit.Plutarchus, Vita Aemilii Paulli 26.

 Triumphus anno 167 a.C.n. celebratus 
Triumphus navalis a Gnaeo Octavio e Macedonia et de rege Perseo die 1 Decembris 167 a.C.n. celebratus est , post triumphum L. Aemilii Paulli, sed ante triumphum L. Anicii Galli; omnes tres enim e Bello Macedonico tertio triumphaverunt. Octavii triumphus a Livio ita breviter descriptus est:
Paucos post dies Anicius et Octavius classe sua advecti. Tribus iis omnibus decretus est ab senatu triumphus mandatumque Q. Cassios praetori, cum tribunis plebis ageret, ex auctoritate patrum rogationem ad plebem ferrent, ut iis, quo die urbem triumphantes inveherentur, imperium esset. Intacta invidia media sunt: ad summa ferme tendit. Nec de Anici nec de Octavi triumpho dubitatum est; Paulum, cui ipsi quoque se conparare erubuissent, obtrectatio carpsit ...
Cn. Octavius kalendis Decembribus de rege Perseo navalem triumphum egit. Is triumphus sine captivis fuit, sine spoliis. Dedit sociis navalibus in singulos denarios septuagenos quinos, gubernatoribus, qui in navibus fuerant, duplex, magistris navium quadruplexTitus Livius, Ab Urbe condita  XLV 35; 42.

 De Syriaca legatione et morte 
Anno 165 una cum Tito Manlio Torquato consul creatus estMarcus Tullius Cicero, De officiis I 138. Anno 162, quod linguam Graecam optime loquebatur et in Graecia amicos multos habuit atque apud Graecas urbes magno in honore erat, legatus in orientem missus est, ut ea, quae in pace Apameae cum rege Antiocho III rege Seleucidarum constituta essent, impetraret. Dum hac legatione fungebatur Laodiceae in Syria necatus est. Senatus ei statuam in Foro Romano exstruendam decrevitMarcus Tullius Cicero, Orationes Philippicae IX 4 nec tamen sicarium nomine Leptinem poena affici iussit, quamvis a rege Demetrio traditumPolybius, Historiae XXXII 2-3. Appianus, Syriaca 239-243..

 Quae aedificia exstruxerit 
Post victoriam navalem  Octavius Romae in Campo Martio apud Circum Flaminium Porticum OctaviamBjörn Olinder, Porticus Octavia in Circo Flaminio. Topographical Studies in the Campus Region of Rome, Stockholm, 1974. Recensio critica aedificavit, in qua cursum honorum recensebatVelleius Paterculus II 1. Quae Porticus ab Augusto restituta estRes gestae Divi Augusti 19.. Praeterea domum magnam in Monte Palatino sibi aedificavit.

 Index triumphorum Romanorum

 Plura legere si cupis 
Gomez Espelosin, "El asesinato del legado Octavio (163/2 a. C.): algunas precisiones sobre la tradición historiográfica", Emérita, 211:317-321
G. Marasco, 'L'uccisione del legato Cn. Ottavio (162a.C.) e la politica Romana in Siria', Prometheus 1986(12) : 226-238.


 Nexus externus 
 "Gnaeus Octavius" in 

 Notae 

Categoria:Gens Octavia
Categoria:Participes bellorum Macedonicorum
Categoria:Praetores
Categoria:Senatores